钦定古今图书集成/明伦汇编/氏族典/第312卷 > 程渭老
## 钦定古今图书集成/明伦汇编/氏族典/第312卷 > 程渭老

按《万姓统谱》：“渭老字少吕，黟人，迈之孙。以祖恩补登
仕郎。被淮南宪檄，鞫龙舒管承议之狱。管遣人重赂
私致于道，渭老正色叱去，躬亲阅实，竟录论如法。转
池州建德令，岁荒，乃自履亩，具得其实，申明蠲放，极
力摩抚。台郡交荐，遂有堂察之命。绍兴二年，差知复
州，转朝散大夫，除靖州，卒。”渭老尝仿司马温公祭仪
跪拜献兴之节，未始徇俗。贫乏不能婚姻者，随宜赒
给。生长富贵中，能律身接物，不异寒素，书翰清劲，自
成一家。